《望后海诸峰》
清代·吴苑

寻山兴难已，理策出烟寺。晴岚漾朝光，薄雾散空吹。

荒途没人径，一石一天地。环海千万峰，劫初和儿戏。

盼左兴难尽，睐右赏不置。坠岸千仞青，嵌空一天翠。

平生见名山，履险身忘悸。独此奇无穷，瞠目不敢视。

作者简介：（1638—1700）安徽歙县人，字楞香，号鳞潭，晚号北黟山人。康熙二十一年进士。通经世致用之学，对策极言黄淮分合之势。官检讨，累官祭酒。笃于师友，为诗多和平之音。有《北黟山人集》、《大好山水录》。